pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ ย้ำทุกมาตรการรับมือไวรัสโคโรนาต้องคิดให้รอบคอบ ยืนยันสุขภาพและชีวิตประชาชนสำคัญสูงสุด
วันอังคารที่ 28 มกราคม 2563
นายกฯ ย้ําทุกมาตรการรับมือไวรัสโคโรนาต้องคิดให้รอบคอบ ยืนยันสุขภาพและชีวิตประชาชนสําคัญสูงสุด
นายกฯ ย้ําทุกมาตรการรับมือไวรัสโคโรนาต้องคิดให้รอบคอบ ยืนยันสุขภาพและชีวิตประชาชนสําคัญสูงสุด
วันนี้ (28 มกราคม 2563) ณ ทําเนียบรัฐบาล กรุงเทพฯ ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชานายกรัฐมนตรี และ รมว.กลาโหม ติดตามสถานการณ์โรคปอดอักเสบจากเชื้อไวรัสโคโรน่าสายพันธุ์ใหม่ 2019 อย่างต่อเนื่องทั้งในต่างประเทศและในไทย โดยย้ําว่าการที่จีนออกมาตรการความปลอดภัยขั้นสูงสุด เช่น ประกาศปิดเมือง ก็เป็นไปเพื่อควบคุมการแพร่ระบาดของโรค เพราะถือเป็นแหล่งกําเนิดและแพร่กระจายโรคไปยังประเทศอื่น ๆ
สําหรับประเทศไทย สถานการณ์แตกต่างไป เพราะไทยไม่ใช่แหล่งกําเนิดและแพร่กระจาย ที่ผ่านมาเมื่อทราบว่ามีการติดเชื้อไวรัสนี้ที่จีน ก็ได้กําหนดและใช้มาตราเข้มข้นในการสกัดกั้น และพบผู้ติดเชื้อที่ได้รับเชื้อมาจากต่างประเทศ และตรวจพบด้วยมาตรการตรวจคัดกรองที่มีมาตรฐานระดับโลก รวมทั้งยปัจจุบัน ยังสามารถควบคุมการแพร่ระบาดได้เป็นอย่างดี และดูแลรักษาผู้ป่วยตามระดับอาการจนหลายรายหายเป็นปกติและกลับบ้านได้แล้ว และยังคงใช้มาตรการที่เข้มงวดในการสกัดกั้นและคัดกรองต่อไป
เมื่อถามว่าทําไมไม่ปิดพื้นที่หรือปิดประเทศ ต้องอธิบายว่า สถานการณ์ในไทยยังควบคุมได้ และติดตามตรวจสอบนักท่องเที่ยวได้อย่างละเอียดเข้มข้น ยังไม่ขึ้นไปสู่จุดระบาด ณ ตอนนี้ยังไม่มีการะบาด ติดเชื้อจากคนภายในประเทศ ดังนั้น ณ ขณะนี้จึงยังไม่ต้องไปถึงมาตรการปิดพื้นที่ ปิดจังหวัด ปิดรับนักท่องเที่ยว เพราะหากทําเร็วไปจะเกิดผลเสียมากกว่าผลดี เนื่องจากประชาชนทั่วไปก็ยังคงต้องดําเนินชีวิตตามปกติ หากจะดําเนินมาตรการใดๆจึงต้องคิดให้รอบคอบ อย่างไรก็ตาม รัฐบาลให้ความสําคัญสูงสุดกับสุขภาพและชีวิตประชาชน และต้องดูแลให้ดีที่สุด
สําหรับนักศึกษาไทยในอู่ฮั่นและในพื้นที่เสี่ยงต่างๆในจีน สถานเอกอัครราชทูตไทยในจีนดูแล และติดต่อกับนักศึกษาอย่างใกล้ชิดหากมีปัญหาใดก็พร้อมให้ความช่วยเหลือและขณะนี้สามารถรวบรวมรายชื่อนักศึกษาและคนไทยทั้งหมดไว้แล้วและเมื่อการประสานงานกับจีนเรื่องการส่งเครื่องบินไปรับนักศึกษาและคนไทยกลับเรียบร้อยแล้ว จะรีบดําเนินการทันที
นอกจากนี้ นายกรัฐมนตรียังแนะให้ประชาชนดูแลตนเองควบคู่กันไปด้วย เช่น สวมหน้ากากอนามัย รับประทานเนื้อสัตว์ปรุงสุก ล้างมือบ่อย ๆ หลีกเลี่ยงการใกล้ชิดผู้ป่วย ฯลฯ เพราะเมื่อเกิดวิกฤตทุกคนต้องช่วยกัน ส่วนรัฐบาลและเจ้าหน้าที่ของรัฐทุกคนจะทํางานอย่างเต็มที่ ไม่ทอดทิ้งประชาชน เพื่อก้าวผ่านช่วงเวลานี้ไปด้วยกัน
.............
สํานักโฆษก
รัฐบาลไทย-ข่าวทำเนียบรัฐบาล-มท 1 ชี้แจง การออกคำสั่ง คสช. เพื่อแก้ไขปัญหาสัมปทานรถไฟฟ้า ไม่ให้ภาระอยู่ที่ประชาชน
วันอังคารที่ 25 กุมภาพันธ์ 2563
มท 1 ชี้แจง การออกคําสั่ง คสช. เพื่อแก้ไขปัญหาสัมปทานรถไฟฟ้า ไม่ให้ภาระอยู่ที่ประชาชน
มท 1 ชี้แจง การออกคําสั่ง คสช. เพื่อแก้ไขปัญหาสัมปทานรถไฟฟ้า ไม่ให้ภาระอยู่ที่ประชาชน
วันนี้ (24 ก.พ.63) เวลา 18.00 น. ณ อาคารรัฐสภา พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ชี้แจงเกี่ยวกับการขยายสัมปทานรถไฟฟ้าสายสีเขียวให้แก่บริษัทระบบขนส่งมวลชนกรุงเทพ จํากัด มหาชน หรือ BTSC ว่าหากรอสัมปทานสายหลักหมดอายุ จะเกิดผลกระทบต่อประชาชนและ กทม.
รัฐมนตรีว่าการกระทรวงมหาดไทย ชี้แจงว่า การออกคําสั่งหัวหน้าคณะรักษาความสงบแห่งชาติ (คสช.) ยกเว้นการบังคับใช้ พ.ร.บ.ร่วมลงทุนระหว่างภาครัฐและเอกชน พ.ศ. 2562 เป็นความจําเป็นในการออกคําสั่งเพื่อช่วยแก้ไขปัญหาราคาค่าโดยสารรถไฟฟ้าให้เป็นธรรมและเร่งอํานวยความสะดวกให้แก่ประชาชนผู้ใช้บริการ
ทั้งนี้หลังการออกคําสั่ง คสช. แล้วจะทําให้อายุสัมปทานใหม่ 30 ปีตั้งแต่ปี 2573 ถึง ปี 2602โดยทาง กทม. จะมีรายได้ และแก้ปัญหาในกรณีที่ กทม. ต้องรับภาระการขาดทุนในช่วงก่อนปี 2572 รวมทั้งได้พิจารณาโดยยึดหลักเกณฑ์ 4 ข้อ ได้แก่ 1.ประชาชนต้องมีค่าโดยสารที่เหมาะสม เป็นธรรม ไม่เป็นภาระให้ประชาชน และไม่มีค่าแรกเข้าที่ซ้ําซ้อน 2.กทม. และรัฐบาล ต้องไม่มีภาระหนี้ โดยจะกําหนดเวลาในการดําเนินการให้ชัดเจน 3.ต้องมีขั้นตอนในการปฏิบัติคล้าย พ.ร.บ.ร่วมทุน ซึ่งผลการตอบแทนการลงทุนของเอกชนต้องอยู่ในอัตราที่เหมาะสม และ 4.การมีองค์ประกอบของคณะกรรมการต้องมีรูปแบบเช่นเดียวกับ พ.ร.บ.ร่วมทุน ซึ่งในส่วนของการเจรจา ทางรัฐบาลได้เคยได้ทํา market sounding เรียบร้อยแล้ว ซึ่งพบว่า ไม่มีเอกชนเสนอตัวเข้ามาโดยเฉพาะส่วนต่อขยาย อีกทั้งหากทําทั้งหมด รายที่เข้ามาอาจจะมีต้นทุนสูง ทางคณะกรรมการจึงต้องเข้าไปเจรจากับรายเดิมก่อนตามหลักกฎหมาย
โดยในช่วง 10 ปีแรก (2562-2572) ยังคงเป็นตามสัญญาเดิม กทม. ไม่มีค่าใช้จ่ายใดๆ เอกชนจะเป็นผู้รับภาระแทนตลอด 10 ปี ทั้งนี้จะเริ่มนับสัญญาสัมปทานใหม่หลังสัมปทานเดิมสิ้นสุดลง ซึ่งสัมปทานใหม่จะมีอายุ 30 ปี (2573-2602) และจะมีการแบ่งรายได้ให้ กทม.ด้วย
****************************
รัฐบาลไทย-ข่าวทำเนียบรัฐบาล-​ปลัด สธ. ส่งทีมลงพื้นที่สอบสวนกรณีเด็กเสียชีวิตจากอาหารเป็นพิษที่ จ.บุรีรัมย์
วันศุกร์ที่ 30 สิงหาคม 2562
​ปลัด สธ. ส่งทีมลงพื้นที่สอบสวนกรณีเด็กเสียชีวิตจากอาหารเป็นพิษที่ จ.บุรีรัมย์
ปลัดกระทรวงสาธารณสุขส่งทีมสอบสวนโรคร่วมกับสํานักงานสาธารณสุขจังหวัดลงพื้นที่ สอบสวนกรณีเด็กเสียชีวิตจากอาหารเป็นพิษที่ จ.บุรีรัมย์ เบื้องต้นพบลําไส้อักเสบรุนแรง เก็บตัวอย่างเชื้อส่งห้องปฏิบัติการ คาดว่าจะได้ผลภายใน 1 สัปดาห์
ปลัดกระทรวงสาธารณสุขส่งทีมสอบสวนโรคร่วมกับสํานักงานสาธารณสุขจังหวัดลงพื้นที่ สอบสวนกรณีเด็กเสียชีวิตจากอาหารเป็นพิษที่ จ.บุรีรัมย์ เบื้องต้นพบลําไส้อักเสบรุนแรง เก็บตัวอย่างเชื้อส่งห้องปฏิบัติการ คาดว่าจะได้ผลภายใน 1 สัปดาห์ แนะประชาชน กินร้อน ช้อนกลาง ล้างมือ ทานอาหารปรุงใหม่ ป้องกันอาหารเป็นพิษ
นายแพทย์สุขุม กาญจนพิมาย ปลัดกระทรวงสาธารณสุขให้สัมภาษณ์กรณีที่มีผู้เสียชีวิตจากอาหารเป็นพิษจากการรับประทานส้มตํา ที่จังหวัดบุรีรัมย์ ว่า ได้มอบหมายให้สํานักงานป้องกันควบคุมโรคที่ 9 จังหวัดนครราชสีมา และศูนย์อนามัยที่ 9 นครราชสีมา ร่วมกับสํานักงานสาธารณสุขจังหวัดลงพื้นที่ตรวจสอบการเสียชีวิตของผู้ป่วยรายนี้ เบื้องต้นได้รับรายงานจากทีมสอบสวนโรคเคลื่อนที่เร็วว่า ผู้ป่วยรายนี้มีถ่ายเหลว คลื่นไส้อาเจียน มีอาการช็อคหมดสติก่อนนําส่งโรงพยาบาล ตรวจพบมีลําไส้อักเสบรุนแรง ได้เก็บตัวอย่างชิ้นเนื้อจากร่างกายผู้เสียชีวิตส่งห้องปฏิบัติการคาดว่าจะไดผลภายใน 1 สัปดาห์ และจากการสอบสวนโรคผู้ใกล้ชิดของผู้เสียชีวิตไม่พบผู้ใดมีอาการท้องเสีย
“ส้มตําเป็นอาหารประกอบสดที่เป็นที่นิยม จึงขอแนะนําประชาชนใส่ใจ ตั้งแต่กระบวนการทํา วัสดุอุปกรณ์ วัตถุดิบที่ใช้ทําอาหาร เช่น มะละกอ น้ําปลา ปลาร้า ปูเค็ม ต้องมีความสะอาดที่เพียงพอ อย่างไรก็ตามอาหารบางอย่างวิธีการปรุงดีแต่หากทิ้งไว้นานอาจมีผลเสียต่อสุขภาพ อาจเกิดอาหารเป็นพิษได้ ขอให้ประชาชนยึดหลัก กินร้อน ช้อนกลาง ล้างมือ ใช้ภาชนะปิดอาหารมิดชิดป้องกันแมลงวันตอม หลีกเลี่ยงการรับประทานอาหารค้างคืนอาหารมีกลิ่นผิดปกติ เพื่อให้ปลอดภัยจากโรคที่มาจากน้ําและอาหารที่ไม่สะอาด”
ทั้งนี้ โรคอาหารเป็นพิษมักพบหลังจากที่กินอาหารที่มีเชื้อโรคปนเปื้อนไปแล้วภายใน 2-4 ชั่วโมง โดยจะมีอาการคลื่นไส้ อาเจียน ถ่ายอุจจาระเป็นน้ํา ปวดมวนท้องรุนแรง เป็นไข้ และปวดศีรษะร่วมด้วย บางครั้งมีอาการถ่ายอุจจาระปนเลือด หรือเป็นมูกคล้ายเป็นบิด การดูแลเมื่อมีอาการอุจจาระร่วงให้ดื่มสารละลายเกลือแร่(โออาร์เอส)ผสมน้ําสะอาดบ่อยๆ เพื่อป้องกันการขาดน้ําและเกลือแร่ หากอาการไม่ดีขึ้น โดยเฉพาะในกลุ่มของเด็กและผู้สูงอายุอาจมีอาการรุนแรงต้องรีบไปพบแพทย์ที่สถานบริการสาธารณสุขหรือโรงพยาบาลใกล้บ้านทันที
**************************************** 30 สิงหาคม 2562
รัฐบาลไทย-ข่าวทำเนียบรัฐบาล-กรมการขนส่งทางบกขอความร่วมมือผู้ประกอบการขนส่งด้วยรถบรรทุก หลีกเลี่ยงขนส่งสินค้าช่วงเทศกาลปีใหม่ 2561 ระหว่างวันที่ 28 ธันวาคม 2560 - 3 มกราคม 2561
วันอังคารที่ 26 ธันวาคม 2560
กรมการขนส่งทางบกขอความร่วมมือผู้ประกอบการขนส่งด้วยรถบรรทุก หลีกเลี่ยงขนส่งสินค้าช่วงเทศกาลปีใหม่ 2561 ระหว่างวันที่ 28 ธันวาคม 2560 - 3 มกราคม 2561
นายกมล บูรณพงศ์ รองอธิบดีกรมการขนส่งทางบก กระทรวงคมนาคม กล่าวว่า ในช่วงเทศกาลปีใหม่จะมีประชาชนเดินทางกลับภูมิลําเนาหรือเดินทางท่องเที่ยวเป็นจํานวนมาก ส่งผลให้ปริมาณการจราจรหนาแน่นและคับคั่ง
มีความเสี่ยงทําให้เกิดอุบัติเหตุทางถนนเพิ่มสูงขึ้นมากกว่าปกติ กรมการขนส่งทางบก (ขบ.) จึงได้ขอความร่วมมือสหพันธ์ สมาคม ชมรม และผู้ประกอบการขนส่งสินค้าด้วยรถบรรทุกจํานวน 15 แห่ง หลีกเลี่ยงการขนส่งสินค้าและวัตถุอันตรายในช่วงเทศกาลปีใหม่ ตั้งแต่วันที่ 28 ธันวาคม 2560 - 3 มกราคม 2561 เพื่อบรรเทาปัญหาการจราจรและป้องกันการเกิดอุบัติเหตุร้ายแรง สําหรับผู้ประกอบการขนส่งที่มีความจําเป็นต้องขนส่งสินค้าในช่วงเวลาดังกล่าว ขอให้ดูแลกวดขันและกําชับผู้ขับรถให้ปฏิบัติตามกฎจราจรโดยเคร่งครัด ไม่ใช้ความเร็วเกินกว่าที่กฎหมายกําหนด ผู้ขับรถต้องพักผ่อนอย่างเพียงพอ ไม่ขับรถเกินชั่วโมงการทํางานตามที่กฎหมายกําหนด ปริมาณแอลกอฮอล์ต้องเป็นศูนย์ หลีกเลี่ยงเส้นทางหรือช่วงเวลาที่ประชาชนใช้รถใช้ถนนจํานวนมาก และต้องจัดให้มีสิ่งป้องกันไม่ให้สิ่งของที่บรรทุกตกหล่น กรณีที่เครื่องยนต์หรืออุปกรณ์ส่วนควบของรถขัดข้อง ต้องเคลื่อนย้ายรถให้พ้นจากทางเดินรถโดยเร็วที่สุด การจอดรถบริเวณไหล่ทางต้องแสดงสัญญาณไฟกระพริบ หรือเครื่องหมายสัญญาณตามลักษณะและเงื่อนไขที่ ขบ. กําหนดในระยะ ที่สามารถเตือนให้ผู้ใช้รถอื่นสังเกตเห็นและหลีกเลี่ยงหรือหยุดรถได้อย่างปลอดภัย และดําเนินการแก้ไข เคลื่อนย้ายรถออกโดยเร็ว
ทั้งนี้ ขอความร่วมมือผู้ประกอบการขนส่งและผู้ขับรถทุกคนตรวจสอบสภาพรถ ความมั่นคงแข็งแรงของตัวรถ สภาพยาง สภาพเบรกและอุปกรณ์ส่วนควบของรถก่อนใช้งานทุกครั้ง กรณีรถพ่วงบรรทุกตู้สินค้าต้องตรวจสอบอุปกรณ์ที่ใช้สําหรับยึดตรึงตู้ (Twist Lock) ให้อยู่ในสภาพพร้อมใช้งาน เพื่อป้องกันอุบัติเหตุที่เกิดจากความบกพร่องของตัวรถและอุปกรณ์ส่วนควบของรถ สําหรับรถที่ติดตั้งระบบ GPS ผู้ประกอบการขนส่งต้องควบคุมติดตามการใช้ความเร็วอย่างต่อเนื่อง หากพบการใช้ความเร็วเกินกว่าที่กฎหมายกําหนด หรือขับรถเกินเวลาที่กฎหมายกําหนดให้แจ้งเตือนผู้ขับรถทันที เพื่อป้องกันอุบัติเหตุที่อาจเกิดขึ้น รวมถึงขอให้ดูแล ควบคุมพนักงานขับรถให้ปฏิบัติตามกฎหมายโดยเคร่งครัด ขับขี่อย่างปลอดภัย และมีน้ําใจกับเพื่อนร่วมทาง หากประชาชนพบรถบรรทุกขนส่งสินค้าหรือรถโดยสารสาธารณะขับขี่อันตราย เสี่ยงเกิดอุบัติเหตุ สามารถแจ้งเหตุการณ์หรือร้องเรียนผ่านแอพพลิเคชั่น DLT GPS หรือที่สายด่วน ขบ. โทร.1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-5 กิจกรรม/กิจการ ที่ได้รับอนุญาตให้กลับมาเปิดทำการได้มีอะไรบ้าง ??
วันศุกร์ที่ 3 กรกฎาคม 2563
5 กิจกรรม/กิจการ ที่ได้รับอนุญาตให้กลับมาเปิดทําการได้มีอะไรบ้าง ??
5 กิจกรรม/กิจการ ที่ได้รับอนุญาตให้กลับมาเปิด
Q : 5 กิจกรรม/กิจการ ที่ได้รับอนุญาตให้กลับมาเปิดทําการได้มีอะไรบ้าง ??
A : 1.การใช้อาคารสถานที่ของโรงเรียน หรือสถาบันการศึกษา ให้เปิดดําเนินการได้โดยได้รับอนุญาตจากต้นสังกัด
2. ห้างสรรพสินค้า ศูนย์การค้า คอมมิวนิตีมอลล์ ให้เปิด/ปิด ดําเนินกิจการได้ตามความเหมาะสมของพื้นที่
3. สถานบริการ ผับ บาร์ คาราโอเกะ ให้บริการได้ถึง 24.00 น. ทุกกรณี และต้องปฏิบัติตามข้อกําหนด
4. ร้านเกม และร้านอินเทอร์เน็ต ต้องสวมหน้ากากอนามัย จํากัดจํานวนผู้ใช้บริการ เว้นระยะห่าง และจํากัดเวลาให้บริการ 2 ชม./รอบ
5. สถานประกอบกิจการอาบ อบ นวด โรงน้ําชา จะต้องมีใบอนุญาตสถานบริการถูกกฎหมาย ลงทะเบียนด้วยแอปพลิเคชัน “ไทยชนะ” และต้องสวมหน้ากากผ้าตลอดเวลา ยกเว้นขณะอาบน้ํา
รัฐบาลไทย-ข่าวทำเนียบรัฐบาล-นายกรัฐมนตรีเปิดอาคารเฉลิมพระเกียรติ 84 พรรษา บรมราชินีนาถ เพื่อเฉลิมพระเกียรติเนื่องในมหามงคลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ ณ กรมทหารราบที่ 21 รัก
วันอังคารที่ 1 พฤศจิกายน 2559
นายกรัฐมนตรีเปิดอาคารเฉลิมพระเกียรติ 84 พรรษา บรมราชินีนาถ เพื่อเฉลิมพระเกียรติเนื่องในมหามงคลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ ณ กรมทหารราบที่ 21 รัก
นายกรัฐมนตรีเปิดอาคารเฉลิมพระเกียรติ 84 พรรษา บรมราชินีนาถ เพื่อเฉลิมพระเกียรติเนื่องในมหามงคลพระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ ณ กรมทหารราบที่ 21 รักษาพระองค์ ค่ายนวมินทราชินี
วันนี้ (12 ตุลาคม 2559) เวลา 08.50 น. ณ กรมทหารราบที่ 21 รักษาพระองค์ ค่ายนวมินทราชินี อําเภอเมือง จังหวัดชลบุรี พลเอก ประยุทธ์ จันทร์โอชา นายกรัฐมนตรีทําพิธีเปิดอาคารเฉลิมพระเกียรติ 84 พรรษา บรมราชินีนาถ เพื่อเฉลิมพระเกียรติเนื่องในมหามงคลที่พระบาทสมเด็จพระเจ้าอยู่หัวเสด็จเถลิงถวัลยราชสมบัติครบ 70 ปี และสมเด็จพระนางเจ้าฯ พระบรมราชินีนาถ เฉลิมพระชนมพรรษา 7 รอบ 84 พรรษา
สําหรับการก่อสร้างอาคารดังกล่าวสื่อถึงสมเด็จพระนางเจ้าฯ พระบรมราชินีนาถ และพระราชดํารัสที่ว่า "พระเจ้าอยู่หัวเป็นน้ํา ฉันจะเป็นป่า" โดยมุ่งหวังให้เป็นศูนย์เรียนรู้เพื่อให้ประชาชนเข้ามาทัศนศึกษาเพื่อให้ได้รับทราบพระราชกรณียกิจ พระมหากรุณาธิคุณ และน้ําพระราชหฤทัยที่ทรงมีต่อพสกนิกรชาวไทยและผืนแผ่นดินไทย พร้อมกับเป็นอาคารจําหน่ายผลิตภัณฑ์โครงการตามพระราชดําริของสมเด็จพระนางเจ้าสิริกิติ์ พระบรมราชินีนาถ ผลิตภัณฑ์ศิลปาชีพจากทั่วประเทศ และผลิตภัณฑ์ศิลปาชีพของกลุ่มแม่บ้านกรมทหารราบที่ 21 รักษาพระองค์ ตลอดจนทําให้เกิดความเลื่อมใสและเทิดทูนในสถาบันพระมหากษัตริย์และราชวงศ์ทุกพระองค์ ซึ่งภายในอาคารมีการจัดนิทรรศการ 7 ส่วน ได้แก่ 1. ทรงเหน็ดเหนื่อยพระวรกายหมายคลายทุกข์ 2. พระเจ้าอยู่หัวเป็นน้ํา ฉันจะเป็นป่า 3. โครงการพระราชดําริกับกรมทหารบกที่ 21 รักษาพระองค์ฯ 4. พระราชประวัติ 5. องค์ผู้บังคับการพิเศษ กรมทหารราบที่ 21 รักษาพระองค์ฯ 6. ศิลปาชีพ และ 7. พระเมตตาดั่งสายธาร
ในโอกาสนี้ นายกรัฐมนตรีได้ปลูกต้นยางนา พร้อมเยี่ยมชมนิทรรศการภายในอาคารเฉลิมพระเกียรติฯ พร้อมลงนามถวายพระพรพระบาทสมเด็จพระเจ้าอยู่หัวฯ สมเด็จพระนางเจ้าฯ พระบรมราชินีนาถ โดยเขียนคําถวายพระพรลงในใบโพธิ์ ซึ่งประชาชนที่มาเยี่ยมชมอาคารเฉลิมพระเกียรติฯ สามารถเขียนคําถวายพระพรลงในใบโพธิ์ เพื่อแสดงความจงรักภักดี ทั้งนี้ คําถวายพระพรจะถูกนําไปแขวนไว้ที่ต้นโพธิ์ทอง (ต้นจงรัก) และต้นโพธิ์เงิน (ต้นภักดี) เมื่อรวบรวมคําถวายพระพรได้จํานวนมาก ทางกรมทหารราบที่ 21 จะนําไปสร้างพระพุทธรูปในโอกาสสําคัญต่อไป
-------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นรม. เป็นประธานในพิธีบำเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
วันศุกร์ที่ 13 ตุลาคม 2560
นรม. เป็นประธานในพิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร
นรม. เป็นประธานในพิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อน้อมรําลึกในพระมหากรุณาธิคุณอันหาที่สุดมิได้
วันนี้ (13 ตุลาคม 2560) เวลา 7.00 น. ณ ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรี พร้อมด้วยรองศาสตราจารย์ นราพร จันทร์โอชา ภริยานายกรัฐมนตรี เป็นประธานในพิธีบําเพ็ญกุศลเพื่อถวายพระราชกุศลครบรอบ 1 ปี วันสวรรคต พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมีประธานองค์กรตามรัฐธรรมนูญ คณะรัฐมนตรีและคู่สมรส และแขกผู้มีเกียรติเข้าร่วมงานอย่างพร้อมเพรียง
เมื่อนายกรัฐมนตรีและภริยาเดินทางมาถึงบริเวณงานพิธี นายกรัฐมนตรีจุดธูปเทียนบูชาพระรัตนตรัยและจุดเครื่องทองน้อยพร้อมถวายสักการะหน้าพระบรมสาทิสลักษณ์ พระบาทสมเด็จพระปรมินทรมหาภูมิพลอดุลยเดช บรมนาถบพิตร จากนั้นเจ้าหน้าที่อาราธนาศีล พระสงฆ์จํานวน 10 รูป ให้ศีลและสวดพระพุทธมนต์
พร้อมกันนี้ นายกรัฐมนตรีและภริยา ประธานองค์กรตามรัฐธรรมนูญ คณะรัฐมนตรีและคู่สมรส ถวายเครื่องไทยธรรมแด่พระสงฆ์ นายกรัฐมนตรีทอดพระไตรจํานวน 10 ไตร พระสงฆ์สดับปกรณ์ พระสงฆ์อนุโมทนา นายกรัฐมนตรีกรวดน้ํารับพร นายกรัฐมนตรีกราบลาพระรัตนตรัย พร้อมกันนี้นายกรัฐมนตรีถวายความเคารพพระบรมสาทิสลักษณ์ พระบาทสมเด็จพระปรมินทรมหาภูมิพลอดุลยเดช บรมนาถบพิตร
ต่อจากนั้น นายกรัฐมนตรีและภริยา ประธานองค์กรตามรัฐธรรมนูญ คณะรัฐมนตรีและคู่สมรส และแขกผู้มีเกียรติ เดินไปยังบริเวณด้านหน้าตึกสันติไมตรีเพื่อร่วมพิธีตักบาตรพระสงฆ์ จํานวน 89 รูป อย่างพร้อมเพรียงกัน เป็นเสร็จพิธีฯ
***********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พิธีลงนามบันทึกข้อตกลงความร่วมมือโครงการห้องเรียนกีฬา
วันพฤหัสบดีที่ 6 กรกฎาคม 2560
พิธีลงนามบันทึกข้อตกลงความร่วมมือโครงการห้องเรียนกีฬา
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานในพิธีลงนามบันทึกข้อตกลงความร่วมมือโครงการห้องเรียนกีฬา
โดย พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ นายบุญรักษ์ ยอดเพชร รองเลขาธิการคณะกรรมการการศึกษาขั้นพื้นฐาน ร่วมในพิธีลงนาม
พล.อ.สุรเชษฐ์ ชัยวงศ์กล่าวแสดงความขอบคุณอธิการบดีสถาบันการพลศึกษา รองอธิการบดีสถาบันการพลศึกษาประจําวิทยาเขตชัยภูมิ เพชรบูรณ์ อุดรธานี ชุมพร ผู้อํานวยการสํานักงานเขตพื้นที่การศึกษามัธยมศึกษา และผู้อํานวยการโรงเรียนที่ได้รับการคัดเลือกเข้าโครงการห้องเรียนกีฬา ซึ่งเข้าร่วมพิธีลงนามความร่วมมือในครั้งนี้
จุดเริ่มต้นโครงการห้องเรียนกีฬา มีต้นแบบจากโครงการ “สานฝันการกีฬาสู่ระบบการศึกษาชายแดนใต้”ขยายไปสู่โครงการ "ห้องเรียนกีฬา" ใน 4 ภูมิภาค ที่สุโขทัย มหาสารคาม กระบี่ และสมุทรสาคร โดยทําการเปิดตัวลงนามบันทึกข้อตกลงความร่วมมือระหว่างกระทรวงศึกษาธิการกับกระทรวงการท่องเที่ยวและกีฬา ครั้งแรก เมื่อวันที่ 8 สิงหาคม 2559 ซึ่งได้รับความสนใจจากผู้ปกครองและนักเรียนในพื้นที่เป็นอย่างมาก เพราะเห็นผลปรากฏของลูกหลานที่มีระเบียบวินัย ทักษะกีฬา และมีภาวะผู้นํามากขึ้นอย่างเห็นได้ชัด และที่สําคัญ กระทรวงศึกษาธิการได้รับความร่วมมืออันอย่างดียิ่งจากสถาบันการพลศึกษา วิทยาเขตที่เป็นที่ตั้งของโรงเรียน
โครงการห้องเรียนกีฬา มีแผนการเรียนให้นักเรียนเลือก คือ วิทยาศาสตร์ – กีฬา และศิลป์ – กีฬาในปี 2559 เริ่มรับนักเรียนชั้นมัธยมศึกษาตอนปลาย และในปี 2560 เปิดรับนักเรียนชั้นมัธยมศึกษาตอนต้น (ม.1) นอกจากเรียนตามปกติแล้ว ยังมีกิจกรรมสร้างประสบการณ์ให้นักเรียนได้มีประสบการณ์ที่หลากหลาย เช่น โครงการคลินิกพิเศษ (สอนเสริมโดยอดีตนักกีฬาทีมชาติ) ฝึกซ้อมการแข่งขันชิงแชมป์ประเทศไทย (เก็บตัวและฝึกซ้อมที่จุฬาลงกรณ์มหาวิทยาลัย) สานสัมพันธ์ห้องเรียนกีฬา (แข่งขันกีฬาระหว่างโรงเรียนในโครงการ) นักเรียนโครงการจะได้รับสวัสดิการต่าง ๆ โดยไม่เสียค่าใช้จ่าย เช่น ค่าอาหาร เสื้อผ้า ชุดกีฬา อุปกรณ์กีฬา การบริการศูนย์วิทยาศาสตร์การกีฬา รถรับส่งการไปเรียนระหว่างโรงเรียนและสถาบันการพลศึกษา และได้รับสิทธิ์เข้าศึกษาต่อสถาบันการพลศึกษาตามศักยภาพของนักเรียน
ในปีการศึกษา 2560 กระทรวงศึกษาธิการได้นําเสนอโครงการห้องเรียนกีฬา ต่อคณะรัฐมนตรีเพื่อทราบถึงความก้าวหน้าของโครงการและนพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการได้อนุมัติให้เปิดโรงเรียนในโครงการห้องเรียนกีฬาเพิ่มเติม จํานวน 5 โรงเรียน 4 จังหวัด ได้แก่ โรงเรียนกาญจนาภิเษกวิทยาลัย ชัยภูมิ, โรงเรียนกาญจนาภิเษกวิทยาลัย เพชรบูรณ์, โรงเรียนอุดรพัฒนาการ และโรงเรียนราชินูทิศ 2 จังหวัดอุดรธานี, และโรงเรียนทุ่งตะโกวิทยา จังหวัดชุมพร โดยจะเริ่มเปิดรับนักเรียนตั้งแต่ภาคเรียนที่ 2 ปีการศึกษา 2560 เป็นต้นไป ซึ่งในขณะนี้มีกระแสการตอบรับจากผู้ปกครอง และผู้เกี่ยวข้องอื่นๆ เป็นอย่างดี
จึงหวังว่าโรงเรียนที่ได้รับการคัดเลือกเข้าโครงการห้องเรียนกีฬาทั้ง 5 โรงเรียน จะปฏิบัติงานด้วยความเข้มแข็ง มุ่งมัน ตั้งใจ เพื่อให้นักเรียนโครงการห้องเรียนกีฬา มีความเป็นเลิศด้านกีฬาสู่สากลดังเจตนารมณ์ของโครงการ ขอขอบพระคุณสถาบันการพลศึกษา ที่ได้ให้ความอนุเคราะห์กระทรวงศึกษาธิการเป็นอย่างดีในทุก ๆ ด้าน
รัฐบาลไทย-ข่าวทำเนียบรัฐบาล-กรุงไทยผนึก บสย.ให้สินเชื่อร้านค้าธงฟ้าประชารัฐ
วันพุธที่ 21 กุมภาพันธ์ 2561
กรุงไทยผนึก บสย.ให้สินเชื่อร้านค้าธงฟ้าประชารัฐ
ธนาคารกรุงไทยจับมือ บสย. ออกสินเชื่อ KTB-sSME ให้กับร้านค้าธงฟ้าประชารัฐ วงเงินกู้รวม 2,000 ล้านบาท เพื่อเสริมศักยภาพธุรกิจ ให้กู้สูงสุด 20 ล้านบาทต่อราย หากกู้ไม่เกิน 1 ล้านบาท ไม่ต้องมีหลักทรัพย์ค้ําประกัน และกรณีผ่อนชําระตรงเวลาครบ 12 เดือน ลดดอกเบี
นางอรนุช ศิรประภา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย และ นายเกรียงไกร ไชยศิริวงศ์สุข ผู้อํานวยการฝ่ายการตลาดและพัฒนาผลิตภัณฑ์ บรรษัทประกันสินเชื่ออุตสาหกรรมขนาดย่อม (บสย.) ร่วมเปิดตัวสินเชื่อ KTB-sSME ร้านค้าธงฟ้าประชารัฐ สนับสนุนเงินทุนหมุนเวียนหรือเงินลงทุนให้กับผู้ประกอบการในโครงการร้านค้าธงฟ้าประชารัฐ ในเงื่อนไขพิเศษ และมีบสย.เป็นผู้ค้ําประกันเต็มวงเงิน ทั้งนี้ เพื่อช่วยลดต้นทุนการดําเนินการ เสริมสภาพคล่องให้กับธุรกิจ รวมทั้งส่งเสริมให้ประชาชนที่ใช้บัตรสวัสดิการแห่งรัฐ ซื้อสินค้าอุปโภคและบริโภคได้รับความสะดวกมากยิ่งขึ้น โดยเตรียมวงเงินกู้ไว้จํานวน 2,000 ล้านบาท
จากการที่ธนาคารกรุงไทยได้สนับสนุนร้านค้าธงฟ้าประชารัฐของรัฐบาล ในการจําหน่ายสินค้าอุปโภคบริโภคราคาถูกกว่าท้องตลาด เพื่อช่วยเหลือผู้มีรายได้น้อย โดยติดตั้งเครื่อง EDC ให้กับร้านธงฟ้าทั่วประเทศ ในการนี้ เพื่อให้ผู้ประกอบการร้านค้าดังกล่าวดําเนินธุรกิจได้อย่างมีประสิทธิภาพ ธนาคารจึงให้การสนับสนุนสินเชื่อครบวงจร ทั้งแบบวงเงินกู้แบบกําหนดระยะเวลา วงเงินกู้เบิกเงินเกินบัญชี วงเงินกู้โดยตั๋วสัญญาใช้เงินและวงเงินหนังสือค้ําประกัน โดยให้กู้สูงสุด 20 ล้านบาทต่อราย และมี บสย.ร่วมค้ําประกัน
อัตราดอกเบี้ยเริ่มต้นที่ MRR ซึ่งปัจจุบันอยู่ที่ 7.120% ต่อปี สําหรับวงเงินกู้แบบกําหนดระยะเวลาที่กู้ไม่เกิน 1 ล้านบาท ไม่ต้องมีหลักทรัพย์ค้ําประกัน โดยให้ บสย.ค้ําประกันเต็มวงเงินผ่านโครงการค้ําประกันสินเชื่อ SMEs ทวีทุน (Portfolio Guarantee Scheme ระยะที่ 6 ) ปรับปรุงใหม่และบุคคลค้ําประกัน นอกจากนี้ธนาคารยังให้สิทธิประโยชน์พิเศษ หากผ่อนชําระหนี้ 12 เดือน โดยไม่มีประวัติผิดเงื่อนไขการชําระหนี้ หรือผ่อนชําระหนี้ล่าช้า ธนาคารจะปรับลดดอกเบี้ยลง 1% ต่อปี ตั้งแต่เดือนที่ 13 เป็นต้นไป
สําหรับคุณสมบัติในการขอสินเชื่อ เพียงเป็นผู้ประกอบการร้านค้าธงฟ้าประชารัฐที่รับบัตรสวัสดิการแห่งรัฐที่ติดตั้งเครื่อง EDC ทั้งบุคคลธรรมดาหรือนิติบุคคล มีประสบการณ์ในธุรกิจมาแล้ว 2 ปี สอบถามรายละเอียดเพิ่มเติมได้ที่ Krungthai Call Center 02-111-1111 หรือการค้ําประกันของ บสย.ได้ที่ Call Center บสย. 02-890-9999
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-นายกรัฐมนตรี พร้อมคณะ ลงพื้นที่จังหวัดหนองบัวลำภู  ติดตามการแก้ไขปัญหาความยากจนในภาคเกษตรเชิงบูรณาการ
วันพฤหัสบดีที่ 22 มีนาคม 2561
นายกรัฐมนตรี พร้อมคณะ ลงพื้นที่จังหวัดหนองบัวลําภู  ติดตามการแก้ไขปัญหาความยากจนในภาคเกษตรเชิงบูรณาการ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม พร้อมด้วยผู้บริหารกระทรวงยุติธรรม ตรวจเยี่ยมอาคารบูรณาการกระทรวงยุติธรรม จังหวัดหนองบัวลําภู
ในวันพฤหัสบดีที่ ๒๒ มีนาคม ๒๕๖๑ เวลา ๐๗.๔๕ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
พร้อมด้วยผู้บริหารกระทรวงยุติธรรม ตรวจเยี่ยมอาคารบูรณาการกระทรวงยุติธรรม จังหวัดหนองบัวลําภู
ซึ่งประกอบด้วย สํานักงานยุติธรรมจังหวัดหนองบัวลําภู
สํานักงานคุมประพฤติจังหวัดหนองบัวลําภู และสถานพินิจและคุ้มครองเด็กและเยาวชนจังหวัดหนองบัวลําภู
ต่อจากนั้น เวลา ๐๘.๐๕ น. รองนายกรัฐมนตรี และรัฐมนตรีว่าการกระทรวงยุติธรรม
เป็นประธานการประชุมหัวหน้าหน่วยงานสังกัดกระทรวงยุติธรรม ในจังหวัดหนองบัวลําภู
โดยมีนายธนากร อึ้งจิตรไพศาล ผู้ว่าราชการจังหวัดหนองบัวลําภู เข้าร่วมประชุมฯ
เวลา ๐๙.๓๐ น.
พลเอก ประยุทธ์ จันทร์โอชา นายกรัฐมนตรี
นําคณะรัฐมนตรีลงพื้นที่จังหวัดหนองบัวลําภู
เพื่อพบปะประชาชน รับเรื่องร้องทุกข์ ร้องเรียนจากประชาชน
และติดตามการแก้ไขปัญหาความยากจนในภาคการเกษตรเชิงบูรณาการ
ตามแนวทางศาสตร์พระราชา
โดยมี พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ร่วมลงพื้นที่ดังกล่าวด้วย
เวลา ๑๐.๐๐ น. นายกรัฐมนตรี เป็นประธานสักขีพยานมอบสมุดประจําตัวผู้ได้รับการคัดเลือก
ให้ทํากินในชุมชนโครงการจัดที่ดินทํากินให้ชุมชน (คทช.) ตามนโยบายของรัฐบาลให้แก่ผู้แทนประชาชน
ณ กลุ่มวิสาหกิจชุมชนปลูกผักอินทรีย์ โพธิ์ศรีสําราญ ตําบลหัวนา อําเภอเมือง จังหวัดหนองบัวลําภู
จากนั้น นายกรัฐมนตรี ได้มอบสิ่งของช่วยเหลือผู้ประสบวาตภัยจังหวัดหนองบัวลําภู
ซึ่งในปี พ.ศ. ๒๕๖๑ จังหวัดหนองบัวลําภู เกิดวาตภัยทั้งหมด ๑๒ ครั้ง
มีราษฎรที่ประสบภัย จํานวน ๔๙๑ คน มีพื้นที่ประสบภัยและได้รับความเสียหาย ได้แก่
อาคารสิ่งก่อสร้าง บ้านพักอาศัยเสียหายบางส่วน ๒๕๑ หลัง และเสียหายหนัก ๗๑ หลัง
งข้าว ๒๐ หลัง สถานที่ราชการ ๓ แห่ง และวัด ๒ แห่ง
ต่อจากนั้น เวลา ๑๓.๓๐ น. นายกรัฐมนตรี พร้อมคณะ
เดินทางไปเยี่ยมชมกลุ่มทอผ้าพื้นเมืองบ้านนาคําไฮ อําเภอเมือง จังหวัดหนองบัวลําภู
และร่วมเวทีประชาคมหมู่บ้านตามโครงการไทยนิยม ยั่งยืน
พร้อมเยี่ยมชมกระบวนการผลิตผ้าพื้นเมือง และผลิตภัณฑ์ด้านหัตถกรรม
ทั้งนี้ จากการลงพื้นที่ดังกล่าว มีประชาชนมายื่นเรื่องร้องเรียนร้องทุกข์
โดยมีหน่วยงานราชการที่เกี่ยวข้องรับไปดําเนินการ จํานวน ๒๖ เรื่อง ได้แก่
สํานักงานปลัดสํานักนายกรัฐมนตรี จํานวน ๑๑ เรื่อง ศูนย์ดํารงธรรม
กระทรวงมหาดไทย จํานวน ๑ เรื่องศูนย์ดํารงธรรม จังหวัดหนองบัวลําภู จํานวน ๑๔ เรื่อง
นอกจากนี้ ยังมีประชาชนมาขอคําปรึกษาแนะนําจากหน่วยงานที่ร่วมให้บริการ อีกจํานวน ๒ ราย
รัฐบาลไทย-ข่าวทำเนียบรัฐบาล-ทส. จัดประชุมหารือส่วนราชการและผู้แทนภาคประชาชนแก้ไขปัญหาช้างป่า
วันพฤหัสบดีที่ 8 มีนาคม 2561
ทส. จัดประชุมหารือส่วนราชการและผู้แทนภาคประชาชนแก้ไขปัญหาช้างป่า
ทส. จัดประชุมหารือส่วนราชการและผู้แทนภาคประชาชนแก้ไขปัญหาช้างป่า
ทส. จัดประชุมหารือส่วนราชการและผู้แทนภาคประชาชนแก้ไขปัญหาช้างป่า
วันที่ 7 มีนาคม 2561 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมหารือส่วนราชการและผู้แทนภาคประชาชนแก้ไขปัญหาช้างป่า โดยมีคณะผู้บริหารในสังกัดกระทรวงทรัพยากรธรรมชาติและสิ่งแวดล้อม หัวหน้าส่วนราชการ องค์กรปกครองส่วนท้องถิ่น เจ้าหน้าที่ทหาร ตํารวจ และผู้แทนประชาชนในพื้นที่จังหวัดประจวบคีรีขันธ์ เข้าร่วมการประชุมดังกล่าวเพื่อหาแนวทางแก้ไขปัญหาช้างป่าร่วมกัน และรวมถึงประเด็นอื่นๆ ที่เกี่ยวข้อง ณ ห้องประชุมเทศบาลเมืองหัวหิน จังหวัดประจวบคีรีขันธ์